Algot Friberg

Algot Bertil Friberg (23. märts 1925 HulloEELK rootsi praostkonna Vormsi koguduse
sündinute ja ristitute nimekiri 1901-02.08.1926. Eesti Rahvusarhiiv, EAA.1252.1.27, lk 357, Vormsi kihelkond, Läänemaa – 11. oktoober 1991 Älvsjö, Stockholm) oli Rootsi kergejõustiklane (kettaheitja).

Ta alustas sportimist Vormsi algkoolis, põhjalikumalt hakkas kergejõustikuga tegelema Haapsalu Rootsi Gümnaasiumis. Ta harrastas ka maadlust ja suusatamist, oli viimasel alal 1940. aastal Läänemaa juunioride meister.

Ta põgenes 1943. aastal Saksa mobilisatsiooni eest Rootsi.Aarand Roos. "Friberg, Algot". // Eesti kergejõustiku pool sajandit paguluses. Tallinn 1998. Lk 21 

Ta oli kettaheites aastatel 1950 ja 1951 Rootsi meister ning võitis Rootsi meistrivõistlustel 1953. aastal pronksmedali. Osales nii tegev- kui ka veteransportlasena mitmel pagulaseestlaste ja -baltlaste spordivõistlustel."Võidukad eesti sportlased Balti spordipäeval Stokholmis". Eesti Teataja nr 56, 27. juuli 1946. Lk 3

Ta mängis käsipalli Rootsi kõrgliigas ning oli esimeste Rootsi korvpalliklubide asutajate hulgas. Ta on olnud aastakümneid kergejõustikutreener, tema tuntuim õpilane oli Raimo Pihl.

Ta on maetud Stockholmi Metsakalmistule.

Isiklikku
Tema lellepoeg oli Vormsi viimane sõjaeelne elanik Oskar Friberg.

Ta abiellus juba Rootsis 1948. aastal samuti eestirootslasega, Pakri saartelt pärit Naima Klamaniga (1925–2018)."Siit ja sealt. Eestirootslaste peres on olnud käesoleval aastal järgmisi abiellumisi:". Stockholms-Tidningen Eestlastele nr 260, 7. november 1948. Lk 1

Viited

Kirjandus
"Eesti-rootslane Rootsi kettameister". Stockholms-Tidningen Eestlastele nr 162, 11. august 1950. Lk 3.
Aarand Roos. "Friberg, Algot". // Eesti kergejõustiku pool sajandit paguluses. Tallinn 1998. Lk 21–22.

Välislingid
Haud Stockholmi Metsakalmistul

Kategooria:Rootsi kettaheitjad
Kategooria:Rootsi treenerid
Kategooria:Rannarootslased
Kategooria:Eestlased Rootsis
Kategooria:Stockholmi Metsakalmistule maetud
Kategooria:Sündinud 1925
Kategooria:Surnud 1991